[pic] | EUROOPAN YHTEISÖJEN KOMISSIO | Bryssel 31.8.2005 KOM(2005) 403 lopullinen 2001/0004 (COD) EY:n perustamissopimuksen 251 artiklan 2 kohdan toisen alakohdan mukainen KOMISSION TIEDONANTO EUROOPAN PARLAMENTILLE neuvoston yhteisestä kannasta Euroopan parlamentin ja neuvoston direktiivin antamiseksi koneista ja direktiivin 95/16/EY muuttamisesta EY:n perustamissopimuksen 251 artiklan 2 kohdan toisen alakohdan mukainen KOMISSION TIEDONANTO EUROOPAN PARLAMENTILLE neuvoston yhteisestä kannasta Euroopan parlamentin ja neuvoston direktiivin antamiseksi koneista ja direktiivin 95/16/EY muuttamisesta 1. TAUSTAA Ehdotus toimitettiin neuvostolle ja Euroopan parlamentille [KOM(2000) 899 – 2001/0004 (COD)] perustamissopimuksen 95 artiklan mukaisesti | 26. tammikuuta 2001 | Talous- ja sosiaalikomitea antoi lausuntonsa | 12. syyskuuta 2001 | Euroopan parlamentti antoi lausuntonsa ensimmäisessä käsittelyssä | 4. heinäkuuta 2002 | Muutettu ehdotus toimitettiin [KOM(2003) 48 – 2001/0004 (COD)] | 11. helmikuuta 2003 | Neuvoston yhteinen kanta vahvistettiin | 18. heinäkuuta 2005 | 2. KOMISSION EHDOTUKSEN TAVOITE Alkuperäisen ehdotuksen tarkoituksena oli taata ehdotuksen soveltamisalaan kuuluvien tuotteiden vapaa liikkuvuus turvaamalla terveyden, turvallisuuden ja kuluttajien suojelun korkea taso. Ehdotuksen soveltamisalaan kuuluvat tuotteet ovat ensisijaisesti koneita ja tuotteita, joita käytetään koneiden yhteydessä. Vuoden 1994 Molitorin kertomuksen johtopäätöksiä noudattaen alkuperäisen ehdotuksen tarkoituksena oli parantaa käsitteiden määrittelyä, selkeyttää tiettyjä näkökohtia ja varmistaa yhtenäinen soveltaminen. Tätä tarkoitusta varten vaatimustenmukaisuuden arviointiin ja markkinoiden valvontaan liittyviä menettelyjä selkeytettiin, jotta vältyttäisiin niiden erilaisilta tulkinnoilta. Alkuperäinen ehdotus konedirektiivin tarkistamisesta laadittiin niiden ehdotusten perusteella, jotka eri taustoja edustavista riippumattomista asiantuntijoista koostuva korkean tason ryhmä oli esittänyt. Lisäksi siinä otettiin huomioon kokemukset, jotka oli saatu muutetun direktiivin 89/392/ETY[1] soveltamisesta käytännössä. Alkuperäisen ehdotuksen pääkohtia olivat seuraavat: - direktiivin soveltamisalan parempi määrittely, rajanvedon selkiyttäminen muihin direktiiveihin, erityisesti pienjännitedirektiiviin[2] ja hissidirektiiviin[3] nähden, sekä ”koneen kaltaisten tuotteiden” käsitteen selkeämpi kuvaus - markkinoiden valvontaa ja vaatimustenmukaisuuden arvioinnista vastaavien laitosten ilmoittamista koskevien säännösten vahvistaminen - täydellisen laadunvarmistuksen menettelyn käyttöönotto tiettyjen koneluokkien osalta. Komissio sisällytti muutettuun ehdotukseensa monia Euroopan parlamentin tekemistä ehdotuksista direktiivin parantamiseksi edelleen. 3. YHTEISTÄ KANTAA KOSKEVIA HUOMAUTUKSIA 3.1. Yleisiä huomioita yhteisestä kannasta Neuvosto on hyväksynyt yhteisen kannan yksimielisesti. Yhteisessä kannassa tehdään komission muutettuun ehdotukseen useita muutoksia, jotka parantavat huomattavasti tekstiä säilyttäen kuitenkin samalla alkuperäiset tavoitteet, jotka liittyvät selkiyttämiseen ja soveltamisen yksinkertaistamiseen. Euroopan parlamentin ensimmäisessä käsittelyssä ehdottamat tärkeimmät tarkistukset ovat mukana yhteisessä kannassa. Näitä ovat vapaaehtoisen varmentamisen käyttöönotto valmistajan vaatimustenmukaisuusvakuutuksen muodossa ulkopuolisen suorittaman varmentamisen sijasta niiden koneiden osalta, jotka aiheuttavat korkeamman riskin, kun on kyse yhdenmukaistettujen standardien täysimääräisestä soveltamisesta, sekä ilmoitettuja laitoksia koskevien vaatimusten vahvistaminen. Monet yhteiseen kantaan otetut muutokset koskevat tekstin rakenteeseen tai sanamuotoon tehtäviä parannuksia, jotka eivät muuta direktiivin perusmerkityksiä tai käytännön soveltamista. Erityisesti olennaisia terveys- ja turvallisuusvaatimuksia koskevan liitteen I rakennetta on mukautettu vastaamaan mahdollisimman tarkasti nykyisen direktiivin rakennetta. Lisäksi muutetun ehdotuksen liitteessä I olevien 7 ja 8 luvun olennaiset terveys- ja turvallisuusvaatimukset on sulautettu 4 ja 6 lukuun, jotka koskevat nostamista ja henkilöiden nostamista. 3.2. Euroopan parlamentin tarkistukset, jotka sisällytettiin kokonaisuudessaan, osittain tai periaatteessa muutettuun ehdotukseen ja jotka otettiin kokonaisuudessaan, osittain tai periaatteessa yhteiseen kantaan Seuraavat tarkistukset sisällytettiin yhteiseen kantaan, joissain tapauksissa muutettuina: Tarkistus 14, soveltamisala ja poikkeukset (osittain); tarkistus 15, määritelmät (osittain); tarkistus 16, viittaus direktiiviin 92/59/ETY (kokonaan); tarkistukset 17 ja 82, markkinoille saattamista ja käyttöönottoa koskevat velvoitteet (osittain); tarkistus 18, vapaa liikkuvuus (kokonaan); tarkistus 22 vaatimustenmukaisuuden arviointi (periaatteessa mutta sijoituspaikka tekstissä on liite I, Yleiset periaatteet); tarkistus 23, vaatimustenmukaisuuden arviointi (kokonaan); tarkistus 27, CE-merkintä (osittain); tarkistus 30, ilmoitetut laitokset (periaatteessa); tarkistukset 36 ja 45, hallintajärjestelmän turvallisuus ja luotettavuus (osittain); tarkistus 41, liitteessä I olevat määritelmät (osittain); tarkistus 42, turvallistamisen periaatteet (kokonaan); tarkistus 49, kiinteät suojukset (osittain); tarkistus 51, sähköstä aiheutuvat riskit (periaatteessa); tarkistus 56, koneiden merkintä (osittain); tarkistus 74, vaatimustenmukaisuusvakuutus (periaatteessa); tarkistus 75, vaatimustenmukaisuusvakuutus (osittain); tarkistus 80, laitoksien ilmoittamiseen liittyvät vähimmäisvaatimukset (osittain). 3.3. Euroopan parlamentin tarkistukset, jotka sisällytettiin kokonaisuudessaan, osittain tai periaatteessa muutettuun ehdotukseen mutta joita ei otettu yhteiseen kantaan Seuraavat tarkistukset sisällytettiin muutettuun ehdotukseen, mutta niitä ei sisällytetty yhteiseen kantaan: Tarkistus 2, johdanto-osan kappale, jossa selvitetään teollisuuslaitosten poissulkeminen; tarkistus 3, johdanto-osan kappale, jossa selvitetään lääkinnällisten laitteiden poissulkeminen; tarkistus 47, vakavuus; tarkistus 59, käyttöohjeet käsikoneita ja/tai käsinohjattavia koneita varten; tarkistus 62, nostamiseen tarkoitettujen koneiden testaus; tarkistus 63, nostamiseen tarkoitettujen koneiden liikkeiden valvonta; tarkistus 64, nostamiseen tarkoitettujen koneiden kuormituksen valvonta; tarkistus 66, köysien ja ketjujen merkintä; tarkistus 69, henkilöiden nostamiseen tarkoitettujen laitteiden merkintä; tarkistus 72, rakennushissien suojavarustus; ja tarkistus 76, CE-merkintä. 3.4. Euroopan parlamentin tarkistukset, joita ei sisällytetty muutettuun ehdotukseen eikä otettu yhteiseen kantaan Seuraavia tarkistuksia ei sisällytetty muutettuun ehdotukseen eikä otettu yhteiseen kantaan: Tarkistus 1, johdanto-osan kappale, joka liittyy ympäristönsuojelun tasoon; tarkistus 4, johdanto-osan kappale koneista, jotka eivät aiheuta riskiä; tarkistus 5, johdanto-osan kappale, joka liittyy tivoleissa ja huvipuistoissa käytettäviin koneisiin; tarkistukset 6, 7, 8 ja 11, johdanto-osan kappaleet, jotka liittyvät CE-merkintään ja vapaaehtoisiin varmentamis- ja merkintäjärjestelmiin; tarkistukset 9, 20 ja 32, johdanto-osan kappaleet, jotka liittyvät komiteamenettelyyn; tarkistus 10, johdanto-osan kappale, joka liittyy korkeajännitelaitteisiin; tarkistus 12, johdanto-osan kappale, joka liittyy vanhoihin koneisiin; tarkistus 13, johdanto-osan kappale, joka liittyy kodifioituihin säädöksiin; tarkistus 19, yhdenmukaistetut standardit; tarkistus 24, vaatimustenmukaisuuden arviointi; tarkistus 25, koneen kaltaiset tuotteet; tarkistus 26, ilmoitetut laitokset; tarkistukset 28 ja 29, markkinoiden valvonta; tarkistus 31, luottamuksellisuus; tarkistukset 33 ja 37, hissidirektiivi; tarkistus 34, ”uuden lähestymistavan” mukainen arviointi; tarkistus 35, direktiivin voimaantulo; tarkistus 40, johdantohuomautukset liitteessä I; tarkistus 44, koneiden käsittely ja kuljetus; tarkistus 50, koneiden istuimet; tarkistus 55, alttiina olevien henkilöiden vapaa liikkuminen; tarkistus 58, käyttöohje; tarkistus 60, tärinää koskevat vaatimukset; tarkistus 65, nostaminen; tarkistus 67, henkilöiden nostamisen tai siirtämisen hallinta; tarkistus 70, liikuntarajoitteisille henkilöille tarkoitetut nostokoneet; tarkistukset 71 ja 73, rakennushissit; tarkistus 77, tekninen eritelmä; tarkistus 78, liite IX; tarkistus 79, liite X; tarkistus 83, johdanto-osan kappale, joka liittyy tietokannan luomiseen. 3.5. Euroopan parlamentin tarkistukset, joita ei sisällytetty muutettuun ehdotukseen mutta jotka otettiin yhteiseen kantaan Seuraavia tarkistuksia ei sisällytetty muutettuun ehdotukseen, mutta otettiin yhteiseen kantaan: Tarkistus 48, joka koskee suojuksilta ja turvalaitteilta vaadittavia ominaisuuksia, ja se osa käyttöohjeita koskevaa tarkistusta 57, jolla poistettiin vaatimus, jonka mukaan ”käyttöohjeiden on rajoituttava vain kyseiseen koneeseen” . 3.6. Muita neuvoston yhteisessä kannassa tehtyjä muutoksia muutettuun ehdotukseen verrattuna Muutokset johdanto-osan kappaleisiin Muutetun ehdotuksen johdanto-osan 1 kappaletta muutettiin hieman sen selventämiseksi. Muutetun ehdotuksen johdanto-osan 4 kappale poistettiin, koska se ei enää pätenyt yhteiseen kantaan tehtyjen muutosten vuoksi. Muutetun ehdotuksen johdanto-osan 6 ja 7 kappaletta ei otettu yhteiseen kantaan. Muutetun ehdotuksen johdanto-osan 8 kappale jaettiin uusiksi johdanto-osan 5 ja 6 kappaleeksi yhteisessä kannassa. Yhteisen kannan uutta johdanto-osan 6 kappaletta muutettiin selvyyden vuoksi. Muutetun ehdotuksen johdanto-osan 9 kappaletta pidettiin tarpeettomana, ja se poistettiin. Yhteiseen kantaan lisättiin uusi johdanto-osan 7 kappale, jossa selvennetään yhteyttä neuvoston direktiiviin 89/655/ETY. Yhteiseen kantaan lisättiin uusi johdanto-osan 11 kappale, joka liittyy 9 artiklaan. Muutetun ehdotuksen johdanto-osan 13 kappaletta muutettiin hieman yhteisessä kannassa. Muutetun ehdotuksen johdanto-osan 14 kappaletta muutettiin hieman yhteisessä kannassa. Muutetun ehdotuksen johdanto-osan 19 kappaletta muutettiin hieman yhteisessä kannassa 16 artiklaan tehtyjen muutosten huomioon ottamiseksi. Muutetun ehdotuksen johdanto-osan 24 kappaletta muutettiin, ja se numeroitiin uudelleen johdanto-osan 28 kappaleeksi yhteisessä kannassa. Muutetun ehdotuksen johdanto-osan 27 kappaletta muutettiin toimielinten välillä sovitun standarditekstin mukaisesti, ja se numeroitiin uudelleen johdanto-osan 26 kappaleeksi yhteisessä kannassa. Yhteiseen kantaan lisättiin uusi johdanto-osan 27 kappale, jossa kannustetaan jäsenvaltioita laatimaan ja julkaisemaan taulukoita, joista ilmenee tämän direktiivin ja jäsenvaltioiden kansallisen lainsäädännön osaksi saattamista koskevien toimenpiteiden välinen vastaavuus. Muutokset artikloihin Muutetun ehdotuksen 1 artiklan 1 kohtaa muutettiin yhteisessä kannassa, jotta kaikki direktiivin kattamat tuoteluokat lueteltaisiin yksiselitteisesti. Muutetun ehdotuksen 1 artiklan 2 kohtaa muutettiin yhteisessä kannassa direktiivin soveltamisalan selventämiseksi seuraavasti: - poistettiin tarpeettomat tuoteluokkien poissulkemiset, kuten tavanomaiset ”komponentit” a alakohdassa, ”teollisuuslaitokset kokonaisuudessaan” m alakohdassa ja ”lääkinnälliset laitteet” n alakohdassa; mitkään näistä eivät vastaa 1 artiklan 1 kohdassa lueteltuja luokkia; - poissuljettiin d alakohdassa aseet, koska direktiivin turvallisuusvaatimukset eivät sovellu tämäntyyppisiin tuotteisiin; - todettiin e alakohdassa, että maatalous- ja metsätraktorit eivät kuulu soveltamisalaan direktiivin 2003/37/EY[4] soveltamisalaan kuuluvien riskien osalta, jotta tämäntyyppisten koneiden turvallisuutta parannettaisiin ja arvioitaisiin uusia säädöksiä; - lisättiin h alakohdassa ”tilapäistä laboratoriokäyttöä varten erityisesti tutkimukseen suunnitellut ja rakennetut koneet” poissuljettaviin luokkiin, koska niihin ei ole järkevää soveltaa tätä direktiiviä; - poistettiin muutetun ehdotuksen l alakohdassa mainitut ”kaikentyyppiset moottorit” , koska ne sisältyvät luokkaan ”puolivalmisteet” . Muutetun ehdotuksen 2 artiklaa muutettiin yhteisessä kannassa oikeudellisen selkeyden ja luettavuuden parantamiseksi ja jotta saavutettaisiin parempi johdonmukaisuus uuden lähestymistavan periaatteiden kanssa: - johdantolauseen merkitystä selvennettiin siten, että tässä direktiivissä ”koneella” tarkoitetaan 1 artiklan 1 kohdan a–f alakohdassa tarkoitettuja tuotteita; - muutetussa ehdotuksessa olevia ”koneen” määritelmiä a ja b parannettiin sanamuodoltaan, ja ne sulautettiin yhteisen kannan määritelmään a; - muutetun ehdotuksen d alakohdassa olevaa ”turvakomponentin” määritelmää parannettiin sanamuodoltaan, ja se numeroitiin uudelleen c alakohdaksi yhteisessä kannassa; lisäksi luettelo turvakomponenteista siirrettiin uuteen liitteeseen V, ja luettelosta tehtiin viitteellinen; - yhteiseen kantaan otettiin uusi määritelmä ”ketjut, köydet ja vyöt” e alakohdassa; - muutetun ehdotuksen f alakohdassa olevaa ”nivelakselin” määritelmää parannettiin sanamuodoltaan; - muutetun ehdotuksen g alakohdassa olevaa ”nivelakselin suojuksen” määritelmää pidettiin tarpeettomana, ja se poistettiin yhteisestä kannasta, koska kyseessä on vain yksi monista turvakomponenttiluokista; - muutetun ehdotuksen h alakohdassa olevaa ”räjähdyspanoksella toimivan kannettavan laitteen” määritelmää pidettiin tarpeettomana, ja se poistettiin yhteisestä kannasta, koska kyseessä on vain yksi monista koneluokista; - muutetun ehdotuksen i alakohdassa olevaa ”koneen kaltaisen tuotteen” määritelmää parannettiin sanamuodoltaan, jotta se sopisi paremmin yhteen ”koneen” käsitteen kanssa, ja se numeroitiin uudelleen g alakohdaksi yhteisessä kannassa; - muutetun ehdotuksen j alakohdassa olevaa ”markkinoille saattamisen” määritelmää muutettiin, jotta se heijastaisi paremmin konedirektiivin soveltamisalaan kuuluvien tuotteiden markkinarealiteetteja, ja se numeroitiin uudelleen h alakohdaksi yhteisessä kannassa; - muutetun ehdotuksen k alakohdassa olevaa ”valmistajan” määritelmää parannettiin sanamuodoltaan, ja se numeroitiin uudelleen i alakohdaksi yhteisessä kannassa; - muutetun ehdotuksen m alakohdassa olevaa ”käyttöönoton” määritelmää muutettiin, koska sen jälkimmäistä osaa pidettiin tarpeettomana, ja määritelmä numeroitiin uudelleen k alakohdaksi yhteisessä kannassa; - muutetun ehdotuksen n alakohdassa olevaa ”yhdenmukaistetun standardin” määritelmää parannettiin sanamuodoltaan, ja se numeroitiin uudelleen l alakohdaksi yhteisessä kannassa. Muutetun ehdotuksen 3 artiklan sanamuotoa parannettiin. Muutetun ehdotuksen 4 artiklan sanamuotoa parannettiin. Muutetun ehdotuksen 5 artiklan sanamuotoa parannettiin. Muutetun ehdotuksen 6 artiklan sanamuotoa parannettiin. Muutetun ehdotuksen 8 artiklaa muutettiin siten, että otettiin huomioon 8 artiklan 1 kohdan a alakohdan mukaiset muutokset turvakomponenttien luetteloon, siirrettiin 8 artiklan 1 kohdan b alakohdassa tarkoitetut toimenpiteet sääntelymenettelystä neuvoa-antavaan menettelyyn 8 artiklan 2 kohdassa ja poistettiin 8 artiklan 1 kohdan c ja d alakohdassa tarkoitetut toimenpiteet, joista oli tullut tarpeettomia liitteeseen I tehtyjen muutosten johdosta. Edellä mainittujen muutosten tuloksena muutetun ehdotuksen 8 artiklan 1 kohdan e alakohta numeroitiin uudelleen 1 kohdan b alakohdaksi. Muutetun ehdotuksen 9 artiklaa muutettiin menettelyn selventämiseksi. Erityisesti yhteisen kannan mukaan erityistoimenpiteiden hyväksymisen edellytyksenä on, että joko komissio katsoo 10 artiklassa tarkoitettua menettelyä noudattaessaan, ettei jokin yhdenmukaistettu standardi täysin vastaa niitä olennaisia terveys- ja turvallisuusvaatimuksia, jotka standardi kattaa, tai komissio katsoo 11 artiklassa tarkoitettua menettelyä noudattaessaan, että tuotetta koskeva suojatoimenpide on aiheellinen. Muutetun ehdotuksen 11 artiklaa muutettiin siten, että asianosaiset voivat saada paremmin tietoa komission päätöksestä siitä, ovatko jäsenvaltion toteuttamat toimenpiteet aiheellisia vai eivät. Muutetun ehdotuksen 12 artiklaa muutettiin direktiivin luettavuuden ja käytännön soveltamisen parantamiseksi: - muutetun ehdotuksen 1 kohdan sanamuotoa muutettiin ottaen huomioon menettelyihin tehdyt muutokset; - muutetun ehdotuksen 2 kohdassa tarkoitettu menettely poistettiin, koska sitä pidettiin liian byrokraattisena; - muutetun ehdotuksen 3 kohdan sanamuotoa parannettiin, ja se numeroitiin uudelleen 2 kohdaksi yhteisessä kannassa; - muutetun ehdotuksen 4 kohdan sanamuotoa parannettiin, vaihtoehto b ”liitteessä IX säädetty menettely yhdenmukaistettujen standardien noudattamiseksi” poistettiin, koska se ei tuonut lisäarvoa, ja kohta numeroitiin uudelleen 3 kohdaksi yhteisessä kannassa; - muutetun ehdotuksen 5 kohdan sanamuotoa parannettiin, ja se numeroitiin uudelleen 4 kohdaksi yhteisessä kannassa. Muutetun ehdotuksen 13 artiklan sanamuotoa parannettiin, ja yhteiseen kantaan lisättiin vaatimukset, joilla varmistetaan parempi jäljitettävyys ja oikeusvarmuus. Muutetun ehdotuksen 14 artiklan sanamuotoa parannettiin. Muutetun ehdotuksen 15 artiklaa muutettiin poistamalla 2 kohta. Muutetun ehdotuksen 16 artiklan sanamuotoa parannettiin sen käytännön soveltamisen helpottamiseksi. Muutetun ehdotuksen 17 artiklan sanamuotoa parannettiin. Muutetun ehdotuksen 18 artiklan sanamuotoa parannettiin. Yhteisessä kannassa lisättiin 19 artiklaan 2 kohta, jonka tarkoituksena on korostaa markkinavalvonnan koordinoinnin merkitystä. Muutetun ehdotuksen 22 artiklaa muutettiin toimielinten välillä sovitun vakiosäännöksen mukaisesti. Muutetun ehdotuksen 24 artiklan sanamuotoa parannettiin ja muutettiin selvien rajalinjojen vahvistamiseksi muihin direktiiveihin nähden ja terminologian linjaamiseksi konedirektiivin ja hissidirektiivin välillä. Muutetun ehdotuksen 25 artiklan sanamuotoa parannettiin. Muutetun ehdotuksen 26 artiklaa muutettiin toimielinten välillä sovitun vakiomuotoilun mukaisesti. Yhteiseen kantaan lisättiin uusi 27 artikla, jotta helpotettaisiin räjähdyspanoksella toimivia kannettavia kiinnitys- ja muita iskeviä koneita koskevien kansallisten säännösten asteittaista poistamista. Muutokset liitteisiin Muutetun ehdotuksen liitteessä I oleva ”Johdantohuomautuksia” nimettiin uudelleen, ja siitä tuli “Yleiset periaatteet”, ja lisäksi sanamuotoa parannettiin yhteisessä kannassa. Yhteisen kannan 1 kohdassa todetaan lisäksi, että riskin arviointi ja riskin pienentäminen on iteratiivinen prosessi. Muutetun ehdotuksen liitteessä I olevan 1.1.1 kohdan määritelmiä muutettiin, jotta ne olisivat johdonmukaiset standardoinnissa käytettyjen vakiintuneiden termien kanssa, ja ”tarkoitetun käytön” ja ”kohtuudella ennakoitavissa olevan väärinkäytön” määritelmät lisättiin selvyyden vuoksi yhteiseen kantaan. Liite I: muutetun ehdotuksen kohtaa 1.1.2 – ”Turvallistamisen periaatteet” parannettiin sanamuodoltaan yhteisessä kannassa. Liite I: muutetun ehdotuksen kohtaa 1.1.3 – ”Ergonomia” muutettiin, ja se numeroitiin uudelleen kohdaksi 1.1.6 yhteisessä kannassa. Liite I: muutetun ehdotuksen kohtaa 1.1.5 – ”Valaistus” muutettiin hieman, ja se numeroitiin uudelleen kohdaksi 1.1.4 yhteisessä kannassa. Liite I: muutetun ehdotuksen kohdan 1.1.6 – ”Koneen suunnittelu sen käsittelyn helpottamiseksi” sanamuotoa muutettiin, ja se numeroitiin uudelleen kohdaksi 1.1.5 yhteisessä kannassa. Liite I: muutetun ehdotuksen kohdan 1.2.1 – ”Hallintajärjestelmän turvallisuus ja luotettavuus” käsitettä selvennettiin yhteisessä kannassa ottaen huomioon direktiivin soveltamisesta saatu kokemus. Liite I: muutetun ehdotuksen kohdalle 1.2.2 – ”Hallintaelimet” annettiin sen alkuperäinen nimi ”Ohjauslaitteet”, ja sitä muutettiin yhteisessä kannassa ottaen huomioon direktiivin soveltamisesta saatu kokemus. Liite I: muutetun ehdotuksen kohtaa 1.2.3 – ”Käynnistäminen” muutettiin yhteisessä kannassa ottaen huomioon teollisuuden käytänteet. Liite I: muutetun ehdotuksen kohtaa 1.2.4 – ”Pysäyttäminen” muutettiin, ja kohta 1.2.4.2 – ”Toiminnallinen pysäytys” lisättiin yhteiseen kantaan turvallisten teollisuuden käytänteiden helpottamiseksi. Liite I: muutetun ehdotuksen kohta 1.2.5 – ”Käyttö- tai ohjaustavan valitsin” nimettiin uudelleen kohdaksi ”Ohjaus- tai toimintatapojen valinta”, ja sitä muutettiin hieman yhteisessä kannassa. Liite I: muutetun ehdotuksen kohtaa 1.2.6 – ”Energiansyötön häiriöt” käsiteltiin yksityiskohtaisemmin yhteisessä kannassa. Liite I: muutetun ehdotuksen kohta 1.2.7 – ”Ohjauspiirin meneminen epäkuntoon” poistettiin, koska riskin katsottiin tulevan riittävästi katetuksi uudessa yhteisen kannan kohdassa 1.2.1 – ”Ohjausjärjestelmien turvallisuus ja toimintavarmuus”. Liite I: muutetun ehdotuksen kohta 1.2.8 – ”Ohjelmistot” poistettiin, koska riskin katsottiin tulevan riittävästi katetuksi uudessa yhteisen kannan kohdassa 1.7.1.1 – ”Tiedot ja tietoja näyttävät laitteet”. Liite I: muutetun ehdotuksen kohdan 1.3 – ”Mekaanisten riskien torjunta” sanamuotoa parannettiin selvyyden vuoksi yhteisessä kannassa. Liite I: muutetun ehdotuksen kohdan 1.4 – ”Suojuksilta ja turvalaitteilta vaadittavat ominaisuudet” sanamuotoa muutettiin selvyyden vuoksi yhteisessä kannassa. Liite I: muutetun ehdotuksen kohtaa 1.5 – ”Työskentely- ja/tai ohjaustiloilta vaadittavat ominaisuudet” muutettiin ja selvennettiin, koska joidenkin osien katsottiin jo sisältyvän uuteen yhteisen kannan kohtaan 1.2 – ”Ohjausjärjestelmät”. Tuloksena oleva teksti siirrettiin yhteisen kannan kohtiin 1.1.7 – ”Käyttöpaikat” ja 1.1.8 – ”Istuimet”. Liite I: muutetun ehdotuksen kohdan 1.6 – ”Muiden riskien torjunta” sanamuotoa muutettiin, ja se numeroitiin uudelleen kohdaksi 1.5 yhteisessä kannassa. Lisäksi muutetun ehdotuksen kohtia 1.6.9 – ”Melusta aiheutuva riski”, 1.6.10 – ”Tärinästä aiheutuva riski”, 1.6.11 – ”Säteilystä aiheutuva riski”, 1.6.14 – ”Vaarallisten aineiden päästöistä aiheutuvat riskit” ja 1.6.16 – ”Putoamisriski” muutettiin hieman yhteisessä kannassa niiden yksinkertaistamiseksi ja soveltamisen tehostamiseksi. Liite I: muutetun ehdotuksen kohdan 1.7 – ”Kunnossapito” sanamuotoa muutettiin, ja se numeroitiin uudelleen kohdaksi 1.6 yhteisessä kannassa. Liite I: muutetun ehdotuksen kohtia 1.8 – ”Tiedot, varoituslaitteet, varoitukset” ja 1.9 – ”Koneiden merkintä” muutettiin, ja ne sulautettiin yksinkertaistamisen ja selvyyden vuoksi uuteen yhteisen kannan kohtaan 1.7 – ”Tiedot”. Liite I: muutetun ehdotuksen kohtaa 1.10 – ”Käyttöohjeet” parannettiin ja selvennettiin huomattavasti ottaen huomioon kokemus direktiivin soveltamisesta käytännössä, ja se sulautettiin yhteisen kannan kohtaan 1.7 alakohtana 1.7.4 – ”Ohjeet”. Liite I: muutetun ehdotuksen kohtaa 2.1 – ”Elintarviketeollisuuskoneet ja kosmetiikka- ja lääketeollisuudessa käytettävät koneet” muutettiin hieman yhteisessä kannassa direktiivin käytännön soveltamisesta saadun kokemuksen perusteella. Liite I: muutetun ehdotuksen kohtaa 2.2 – ”Käsikoneet ja/tai käsinohjattavat koneet” muutettiin yhteisessä kannassa. Liite I: muutetun ehdotuksen kohtaa 2.3 – ”Räjähdyspanoksella toimivat kannettavat laitteet” muutettiin, ja se numeroitiin uudelleen kohdaksi 2.2.2 – ”Kannettavat kiinnityskoneet ja muut iskevät koneet” yhteisessä kannassa. Liite I: muutetun ehdotuksen kohdan 2.4 – ”Puun ja vastaavien ainesten työstökoneet” sanamuotoa muutettiin, ja se numeroitiin uudelleen kohdaksi 2.3 – ”Puun ja fysikaalisilta ominaisuuksiltaan samanlaisten ainesten työstökoneet” yhteisessä kannassa. Liite I: muutetun ehdotuksen kohdan 3.1 – ”Yleistä” sanamuotoa muutettiin yhteisessä kannassa. Liite I: muutetun ehdotuksen kohta 3.1.2 – ”Valaistus” poistettiin, koska riskin katsottiin tulevan riittävästi katetuksi yleisellä vaatimuksella yhteisen kannan kohdassa 1.1.4 – ”Valaistus”. Liite I: muutetun ehdotuksen kohtaa 3.2 – ”Työskentelypaikat” muutettiin hieman yhteisessä kannassa. Liite I: muutetun ehdotuksen kohdan 3.3 – ”Hallintajärjestelmä” sanamuotoa muutettiin yhteisessä kannassa. Liite I: muutetun ehdotuksen kohtaa 3.4 – ”Mekaanisten riskien torjunta” muutettiin yhteisessä kannassa ottaen huomioon direktiivin soveltamisesta saatu kokemus ja tarkoituksena yksinkertaistaa sitä ja edistää innovaatiota. Liite I: muutetun ehdotuksen kohdan 3.5 – ”Muiden riskien torjunta” sanamuotoa muutettiin yhteisessä kannassa. Liite I: muutetun ehdotuksen kohtaa 3.6 – ”Tiedot” muutettiin yhteisessä kannassa. Liite I: Muutetun ehdotuksen kohdan 4.1 – ”Yleistä” sanamuotoa muutettiin monin paikoin yhteisessä kannassa. Lisäksi muutetun ehdotuksen kohtaa 4.1.1 – ”Määritelmiä” muutettiin yhteisessä kannassa, jotta se olisi johdonmukaisempi standardoinnissa käytettävien vakiintuneiden termien kanssa. Muutetun ehdotuksen määritelmiä ”raksi”, ”irtain nostoapuväline” ja ”nimelliskuorma” pidettiin tarpeettomina, ja ne poistettiin, kun taas määritelmä ”kori” siirrettiin yhteisen kannan kohtaan 4.1.1 – ”Määritelmiä” muutetun ehdotuksen kohdasta 6.1.1 – ”Määritelmä”. Liite I: Yhteiseen kantaan lisättiin kohta 4.1.2.1 – ”Vakavuuden puutteesta aiheutuvat riskit”, koska sen katsottiin olleen hyödyllinen direktiivissä 98/37/EY. Lisäksi yhteiseen kantaan lisättiin kohta 4.1.2.8 – ”Kiinteiden tasojen välillä liikkuvat koneet”, jossa on hyödyllisiä yleisiä vaatimuksia tämänkaltaisille nostokoneille. Liite I: Yhteiseen kantaan lisättiin kohta 4.1.3 – ”Soveltuvuus käyttötarkoitukseen”, koska sen katsottiin olleen hyödyllinen direktiivissä 98/37/EY. Liite I: muutetun ehdotuksen kohta 4.2.4 – ”Alttiina olevien henkilöiden riskit” poistettiin, koska sen katsottiin tulevan katetuksi yhteisen kannan uudella kohdalla 4.1.2.8 – ”Kiinteiden tasojen välillä liikkuvat koneet”. Liite I: muutetun ehdotuksen kohdan 4.3 – ”Merkinnät” sanamuotoa muutettiin yhteisessä kannassa, jotta terminologia olisi johdonmukainen nykyisin käytettävien standardien kanssa. Liite I: muutetun ehdotuksen kohdan 4.4 – ”Käyttöohjeet” sanamuotoa muutettiin yhteisessä kannassa, jotta terminologia olisi johdonmukainen nykyisin käytettävien standardien kanssa. Liite I: muutetun ehdotuksen kohdan 5 – ”Maanalaiseen työhön tarkoitettuja koneita koskevat olennaiset turvallisuutta ja terveyttä koskevat lisävaatimukset” sanamuotoa muutettiin yhteisessä kannassa, ja muutetun ehdotuksen kohta 5.3 – ”Valaistus” poistettiin, koska riskin katsottiin tulevan riittävästi katetuksi yleisellä vaatimuksella yhteisen kannan kohdassa 1.1.4 – ”Valaistus”. Liite I: muutetun ehdotuksen kohtaa 6.1 – ”Yleistä” muutettiin yhteisessä kannassa, ja siihen sisällytettiin muutetun ehdotuksen 8 luvun yleiset vaatimukset, ja muutetun ehdotuksen kohta 6.1.1 – ”Määritelmä” siirrettiin yhteisen kannan kohtaan 4.1.1 – ”Määritelmiä”. Liite I: muutetun ehdotuksen kohtaa 6.2 – ”Hallintaelimet” muutettiin hieman yhteisessä kannassa. Liite I: muutetun ehdotuksen kohtaa 6.3 – ”Korissa oleviin henkilöihin kohdistuvat riskit” muutettiin yhteisessä kannassa, ja yhteisen kannan kohta 6.3.3 – ”Kuorman kantavan yksikön päälle putoavien esineiden aiheuttama riski” siirrettiin muutetun ehdotuksen kohdasta 8.1 – ”Kori”. Liite I: muutetun ehdotuksen kohta 6.4 – ”Kiinteiden tasojen välillä liikkuvat koneet” lisättiin yhteiseen kantaan, ja siihen otettiin muutetun ehdotuksen 7 ja 8 luvun vaatimukset yleisemmässä muodossa. Liite I: muutetun ehdotuksen kohtaa 6.5 – ”Merkinnät” muutettiin hieman yhteisessä kannassa, ja olennaiset tiedot täsmennettiin. Liite I: muutetun ehdotuksen 7 ja 8 luvun olennaisia turvallisuus- ja terveysvaatimuksia muutettiin, ja ne ilmaistaan yleisempinä vaatimuksina yhteisen kannan 4 ja 5 luvussa. Muutetun ehdotuksen liitettä II – ”Vakuutusten sisältö” muutettiin hieman, ja yhteisen kannan 2 kohdassa – ”Säilytys” olevat vaatimukset siirrettiin muutetun ehdotuksen liitteistä VII, X ja XI. Muutetun ehdotuksen liitettä III – ”CE-merkintä” muutettiin hieman yhteisessä kannassa, ja viimeisen kappaleen vaatimus ilmoitetun laitoksen tunnistenumerosta siirrettiin muutetun ehdotuksen liitteestä XI. Muutetun ehdotuksen liitteen IV – ”Konetyypit, joihin on sovellettava jotakin 12 artiklan 4 ja 5 kohdassa tarkoitettua menettelyä” sanamuotoa parannettiin yhteisessä kannassa, ja kolmea luokkaa, jotka sisältyivät jo direktiiviin 98/37/EY – ”21. Logiikkayksiköt turvatoimintoja varten”, ”22. Kaatumisen kestävät rakenteet (ROPS)” ja ”23. Putoavilta esineiltä suojaavat rakenteet (FOPS)” – pidettiin hyödyllisinä, ja ne lisättiin luetteloon. Liite V – ”Viitteellinen luettelo 2 artiklan c alakohdassa tarkoitetuista turvakomponenteista” siirrettiin muutetun ehdotuksen 2 artiklasta, ja sen sanamuotoa parannettiin yhteisessä kannassa. Lisäksi yhteisessä kannassa lisättiin viitteelliseen luetteloon luokat ”2. Henkilöiden havaitsemiseen suunnitellut turvalaitteet”, ”8. Nostolaitteiden kuormituksen ja liikkeenhallinnan valvontalaitteet”, ”11. Purkausjärjestelmät mahdollisten vaarallisten sähköstaattisten varausten syntymisen estämiseksi”, ”12. Liitteessä I olevissa 1.5.7, 3.4.7 ja 4.1.2.6 kohdassa tarkoitetut tehonrajoittimet ja varolaitteet”, ”13. Melupäästöjen ja tärinän vähentämiseksi tarkoitetut järjestelmät ja laitteet”, ”14. Kaatumisen kestävät rakenteet (ROPS)”, ”15. Putoavilta esineiltä suojaavat rakenteet (FOPS)”, ”16. Kaksin käsin käytettävät hallintalaitteet” ja ”17. Seuraavaan luetteloon sisältyvät komponentit niitä koneita varten, jotka on suunniteltu henkilöiden nostamiseen ja/tai laskemiseen eri tasojen välillä…”. Muutetun ehdotuksen liitettä VI – ”Koneiden tekninen eritelmä” muutettiin direktiivin käytännön soveltamisesta saadun kokemuksen huomioon ottamiseksi, ja se numeroitiin uudelleen liitteeksi VII yhteisessä kannassa. Yhteiseen kantaan lisättiin B osa, jossa selvitetään vaatimukset, joiden kohteena ovat ”Puolivalmistetta koskevat asiaankuuluvat tekniset asiakirjat”. Muutetun ehdotuksen liitteen VII – ”Koneita koskeva sisäiseen tuotannonvalvontaan perustuva vaatimustenmukaisuuden arviointi” sanamuotoa muutettiin, ja se numeroitiin uudelleen liitteeksi VIII yhteisessä kannassa. Lisäksi poistettiin tietyt velvoitteet, jotka liittyivät EY-vaatimustenmukaisuusvakuutukseen, CE-merkintään ja tekniseen eritelmään, koska ne oli jo katettu yhteisen kannan 5 artiklassa ja uudessa liitteessä VII. Muutetun ehdotuksen liite VIII – ”Vaatimustenmukaisuuden arviointi koneiden osalta, jotka eivät itsessään aiheuta turvallisuus- ja terveysriskejä” poistettiin, koska tähän liitteeseen viittaava 12 artiklassa tarkoitettu vaatimustenmukaisuuden arviointimenettely oli myös poistettu. Muutetun ehdotuksen liite IX – ”Liitteessä IV tarkoitetun koneen saattaminen yhdenmukaistettujen standardien mukaiseksi” poistettiin, koska tähän liitteeseen viittaava 12 artiklassa tarkoitettu vaatimustenmukaisuuden arviointimenettely oli myös poistettu. Muutetun ehdotuksen liitettä X – ”Liitteessä IV tarkoitetun koneen EY-tyyppitarkastus” muutettiin, ja se numeroitiin uudelleen liitteeksi IX – ”EY-tyyppitarkastus” yhteisessä kannassa. Tietyt velvoitteet, jotka liittyivät EY-vaatimustenmukaisuusvakuutukseen, CE-merkintään ja tekniseen eritelmään, poistettiin, koska ne oli jo katettu 5 artiklassa. Lisäksi lisättiin vaatimukset EY-tyyppitarkastustodistuksen voimassaolosta ja siihen liittyvistä valmistajan ja ilmoitetun laitoksen velvollisuuksista. Muutetun ehdotuksen liitettä XI – ”Liitteessä IV tarkoitetun koneen täydellinen laadunvarmistus” muutettiin, ja se numeroitiin uudelleen liitteeksi X – ”Täydellinen laadunvarmistus” yhteisessä kannassa. Tietyt velvoitteet, jotka liittyivät EY-vaatimustenmukaisuusvakuutukseen, CE-merkintään ja tekniseen eritelmään, poistettiin, koska ne oli jo katettu 5 artiklassa ja uudessa liitteessä III. Muutetun ehdotuksen liitettä XII – ”Vähimmäisvaatimukset, jotka jäsenvaltioiden on otettava huomioon laitoksia nimettäessä” muutettiin hieman, ja se numeroitiin uudelleen liitteeksi XI yhteisessä kannassa. Muutetun ehdotuksen liitettä XIII – ”Vastaavuustaulukko”, jossa osoitetaan samaa aihetta käsittelevien direktiivin 98/37/EY osien ja tarkistetun direktiivin osien vastaavuus, ajantasaistettiin, ja se numeroitiin uudelleen liitteeksi XII yhteisessä kannassa. 4. PÄÄTELMÄ Komissio katsoo, että 18. heinäkuuta 2005 yksimielisesti hyväksytyssä yhteisessä kannassa selvennetään entisestään tiettyjä kysymyksiä ja käsitteitä ja parannetaan tiettyjen vaatimusten sanamuotoa muuttamatta kuitenkaan komission ehdotuksen tavoitteita ja lähestymistapaa. Komissio voi siten kannattaa yhteistä kantaa. 5. LAUSUMAT Komissio antoi seuraavat lausumat: Maatalous- ja metsätraktoreiden jättämistä direktiivin soveltamisalan ulkopuolelle koskeva 1 artiklan 2 kohdan e alakohdan ensimmäinen luetelmakohta: ”Neuvosto ja komissio toteavat, että kaikkien maatalous- ja metsätraktorien turvallisuuteen ja niiden käyttäjien terveyteen liittyvien seikkojen sisällyttämiseksi yhteen yhdenmukaistavaan direktiiviin, maatalous- tai metsätraktoreiden, niiden perävaunujen ja vedettävien vaihdettavissa olevien koneiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä annettua direktiiviä 2003/37/EY on muutettava siten, että siinä otetaan huomioon kaikki konedirektiivin asiaa koskevat riskit. Tällaisen direktiiviin 2003/37/EY tehtävän muutoksen yhteydessä olisi myös konedirektiiviin tehtävä muutos siten, että poistetaan 1 artiklan 2 kohdan e alakohdan ensimmäisestä luetelmakohdasta ilmaus ”riskien osalta”.” Vaatimustenmukaisuusolettamaa ja yhdenmukaistettuja standardeja koskeva 7 artikla: ”Komissio ilmoittaa tekevänsä voitavansa, jotta 2 artiklan l alakohdassa tarkoitettujen standardointivaltuutusten yhteydessä jokaisen standardin, jonka viitteet julkaistaan Euroopan unionin virallisessa lehdessä, mahdollisten käyttäjien saatavilla olisi tietoja, joista selviäisi, mikä on kyseisen standardin lausekkeiden ja olennaisten terveys- ja turvallisuusvaatimusten välinen suhde. Uuden lähestymistavan tarkistamisen yhteydessä selvennetään edelleen, kuinka kyseiset yhdenmukaistettua tietoa koskevat vaatimukset pantaisiin täytäntöön horisontaalisella tasolla kaikkien uuden lähestymistavan direktiivien osalta.” CE-merkintää koskeva 16 artiklan 3 kohta: ”Komissio selventää uuden lähestymistavan tarkistamisen yhteydessä edellytyksiä kiinnittää koneisiin CE-merkintöjen ohella muita joko kansallisia, eurooppalaisia tai yksityisiä merkintöjä, sanotun kuitenkaan rajoittamatta yhteisön lainsäädännön noudattamista.” [1] Neuvoston direktiivi 89/392/ETY, annettu 14 päivänä kesäkuuta 1989, koneita koskevan jäsenvaltioiden lainsäädännön lähentämisestä, EYVL L 183, 29.6.1989, s. 9. Tämä direktiivi kodifioitiin koneita koskevan jäsenvaltioiden lainsäädännön lähentämisestä 22 päivänä kesäkuuta 1998 annetulla Euroopan parlamentin ja neuvoston direktiivillä, EYVL L 331, 23.7.1998, s. 1. Direktiivi sellaisena kuin se on muutettuna direktiivillä 98/79/EY (EYVL L 331, 7.12.1998, s. 1). [2] Neuvoston direktiivi 73/23/ETY, annettu 19 päivänä helmikuuta 1973, tietyllä jännitealueella toimivia sähkölaitteita koskevan jäsenvaltioiden lainsäädännön lähentämisestä, EYVL L 77, 26.3.1973, s. 29. Direktiivi sellaisena kuin se on muutettuna direktiivillä 93/68/ETY (EUVL L 220, 30.8.2003, s. 1). [3] Euroopan parlamentin ja neuvoston direktiivi 95/16/EY, annettu 29 päivänä kesäkuuta 1995, jäsenvaltioiden hissejä koskevan lainsäädännön lähentämisestä, EYVL L 213, 7.9.1995, s. 1. Direktiivi sellaisena kuin se on muutettuna asetuksella (EY) N:o 1882/2003 (EUVL L 284, 31.10.2003, s. 1). [4] Euroopan parlamentin ja neuvoston direktiivi 2003/37/EY, annettu 26 päivänä toukokuuta 2003, maatalous- tai metsätraktoreiden, niiden perävaunujen ja vedettävien vaihdettavissa olevien koneiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä, EUVL L 171, 9.7.2003, s. 1. Direktiivi sellaisena kuin se on muutettuna neuvoston direktiivillä 2004/66/EY (EUVL L 168, 1.5.2004, s. 35).